Ixef wis ukuz: Tasleḍt tasentalant n wungal Tirga n wul seg zik i rriɣ akal i tudert-iw. Asmi i sɛiɣ tnac n yiseggasen, ddiɣ d yemma ɣer tmeɣra n twacultnneɣ, cfiɣ-d am wass-a, lsiɣ taqendurt d tacebḥant, d ɛemti iyi-tt-id-ixaḍen, mi newweḍ ɣer din, yemma teǧǧa-iyi d teqcicin am nekki, tid yellan deg leɛmer-iw. Mi d-yewweḍ yiḍ, nella deg ufrag, axxam yeččur, yal yiwen d acu ixeddem, seg wakken nurar nekk d teqcicin, ɛyiɣ mliḥ, qesdeɣ taxxamt anda ulac ula d yiwen akken ad ḍelqeɣ, s akken kecmeɣ, serseɣ iman-iw, ittqerrib-d ɣer srir anda ḍelqeɣ, yeqqim-d ɣef umeṭraḥ, sḥuseɣ i yifasen-is ɣef tfekka-w, iger-iten-id seddaw n tqendurt-iw, yekkes-iyi-tt s ddraɛ, seg wakken qqureɣ deg lxelɛa, ur iyi-d-yuli ara wawal, yeṭṭefiyi s draɛ, yuli-d fell-i yexdem deg-i i yebɣa, ayen akk i yezmer. rewleɣ-d deg tlemmast n yiḍ ɣer uxxam-nneɣ, imawlan-iw rwan aḥewwes fell-i, mi iyi-d-ufan deg uxxam ur iyi-d-steqsan ara ula iwacu i d-qqleɣ, srid ɣer teɣrit sb 70 .